De Melocactis generatim. Evolutio. 
103 
Ovarium cum tubo corollino connatum, pallide subvirescens, 
ovoideum, apice planum, uniloculare, placentulis albidis parietalibus 
pluriseriatis, horizontalibus, ovulis numerosis, orthotropis (?) 
Stylus unus, cylindricus, glaber, filiformis, rubescens aut albi- 
dus, tubo corollino aequilongus, stamina multum superans, in stigma 
quinque- vel sex- (raro pluri-) radiatum desinens. 
Stigmatis radii lineares, radiati, potius singula stigmata refe- 
rentes, sursum glandulosi, corollae faucem occupantes. 
Bacca laevis, obovoidea aut clavata, cylindracea aut anguloso- 
canaliculata, corolla marcescente terminata, emergens, rubra, cocci- 
nea, unilocularis, pulpa rubente e trophospermiis fortasse orta, 
repleta. *) 
Semina horizontalia (peritropa) nidulantia, numerosa, nigra, 
turbinata aut subdigitaliformia, rugulosa aut striatula, hilo pallide 
fuscescenti. Embryo turbinatus, subglobosus, difformis, germina- 
tione apice bifidus. 
3. EVOIitJTIO ET AETATIS «IFFEREUTIAE. 
Quodsi ingentem molem, in quem e tenella embryone 
excrescunt, consideremus et tardam evolutionem reputemus, quae au- 
tem continua nec hyernali frigore interrupta est, iam a priori intelli- 
gimus, plura singularia hac in re esse observanda. Cum autem non 
omnes aetatis gradus adhuc sint observati, et auctores in universum 
ad hanc rem vix attendisse videantur, evolutionis imaginem absolutam 
hodie nondum exhibere valemus. Fragmenta tamen hic exponen- 
*) Huius pulpae orlus in baccis Cactearum accuratius investigandus est. Res enim dubia facta 
est, postquam Doct. Spach pulpam baccarum in Ribesiis non ex arillo ortam declaravit, 
sed in textu ipso tegumenti exterioris seminis (quod fortasse concretione duorum extimorum 
ovuli tegumentorum ortum est) produci statuerit. (Cf. Histoire naturelle des vegetaux. Tom.VI. 
p. 147 iu nota 2.) 
